Jefims Hellers

Jefims Hellers (; , Odesa - , Maskava) bija ebreju tautības padomju starptautiskais lielmeistars šahā (1952), ilggadējais Pasaules šaha čempiona nosaukuma pretendents.

 Šahista karjera 
Šahu sācis spēlēt Odesas pionieru pils šaha sekcijā. Otrā pasaules kara laikā beidzis skolu, pēc tam iesaukts armijā un dienējis aviācijas daļās par mehāniķi. 1960. gadu otrajā pusē pārcēlies uz dzīvi Maskavā.

Par spēcīgu šahistu izveidojies Ukrainas šaha čempionātos, kuros četras reizes uzvarējis: 1950. gadā, 1957. gadā,26 Championship of Ukraine - Kiev 1957 1958. gadā, un 1959. gadā.XXVII Championship of Ukraine - Kiev 1959

Divas reizes kļuvis par PSRS šaha čempionāta uzvarētāju: 1955. gadā pēc uzvaras papildmačā pret Vasiliju Smislovu ar 4:3,22 Championship of USSR Moscow 11.2-15.3.1955 un 1979. gadā.47 Championship of USSR Minsk 29.11-27.12.1979 54 gadu vecumā Hellers bija visvecākais PSRS šaha čempionātu uzvarētājs to vēsturē, kā arī vienīgais šahists, kam bija izdevies uzvarēt pēc 24 gadu pārtraukuma.

PSRS izlases sastāvā uzvarējis septiņās Pasaules šaha olimpiādēs (1952-1956, 1962, 1968-1970, 1980). Individuāli olimpiādēs ieguvis trīs zelta (1954, 1956, 1962) un trīs sudraba medaļas (1952, 1968, 1980). PSRS izlases sastāvā Eiropas komandu šaha čempionātā uzvarējis sešas reizes (1961, 1970-1983). Izcīnījis arī piecas zelta (1961, 1970, 1973, 1977, 1983) un sudraba medaļu (1980) individuālā ieskaitē.

Vairākkārt piedalījies Pasaules šaha čempiona nosaukuma izcīņas cikla starpzonu turnīros, piecas reizes (1953, 1956, 1962, 1968, 1971) iekļūstot pretendentu turnīros vai mačos:

 1952. gadā Saltšobādenā (Zviedrija) 4. vieta, iekļuvis pretendentu turnīrā.1952 Saltsjobaden Interzonal Tournament
 1955. gadā Gēteborgā 5. vieta, iekļuvis pretendentu turnīrā.
 1962. gadā Stokholmā dalījis 2.-3. vietu, iekļuvis pretendentu turnīrā.1962 Stockholm Interzonal Tournament
 1967. gadā Susā (Tunisija) dalījis 2.-4. vietu, iekļuvis pretendentu mačos.1967 Sousse Interzonal Tournament
 1970. gadā Palma de Maļorkā (Spānija) dalījis 2.-4. vietu, iekļuvis pretendentu mačos.1970 Palma de Mallorca Interzonal Tournament
 1973. gadā Petropolisā (Brazīlija) dalījis 2.-4. vietu, zaudējis papildturnīrā par iekļūšanu pretendentu mačos.1973 Petropolis Interzonal Tournament
 1976. gadā Bīlē (Šveice) dalījis 9.-11. vietu.1976 Biel Interzonal Tournament
 1982. gadā Maskavā dalījis 5.-6. vietu.1982 Moscow Interzonal Tournament

Rezultāti pretendentu turnīros:

 1953. gadā Cīrihē dalījis 6.-7. vietu.
 1956. gadā Amsterdamā dalījis 6.-7. vietu.1956 Amsterdam Candidates Tournament
 1962. gadā Kirasao dalījis 2.-3. vietu.

Rezultāti pretendentu mačos:

 1965. gads - Maskavā uzvarējis 1/4 finālā Vasiliju Smislovu ar 5½:2½, pēc tam zaudējis Rīgā 1/2 finālā Borisam Spaskim ar 2½:5½.
 1968. gads - Suhumi zaudējis 1/4 finālā Borisam Spaskim ar 2½:5½.
 1971. gads - Maskavā zaudējis 1/4 finālā Viktoram Korčnojam ar 2½:5½.1970-72 Candidates Matches.

Bijis pazīstams arī kā atklātņu teorētiķis - īpaši jāatzīmē Hellera nopelni vecindiešu aizsardzības popularizēšanā. Daudz strādājis kā šaha treneris, tajā skaitā ar dažāda līmeņa PSRS izlasēm. Palīdzējis sagatavoties mačiem par Pasaules čempiona nosaukumu Tigranam Petrosjanam, Borisam Spaskim un Anatolijam Karpovam.

Par panākumiem šahā apbalvots ar PSRS nopelniem bagātā sporta meistara nosaukumu (1952), PSRS nopelniem bagātā trenera nosaukumu (1965), Tautu draudzības ordeni un ordeni «Goda Zīme».

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)

Kategorija:1925. gadā dzimušie
Kategorija:1998. gadā mirušie
Kategorija:PSRS šahisti
Kategorija:Krievijas šahisti
Kategorija:Ukrainas šahisti
Kategorija:PSRS Nopelniem bagātie sporta meistari
Kategorija:Ar ordeni "Goda Zīme" apbalvotie
Kategorija:Šaha treneri
Kategorija:PSRS Nopelniem bagātie treneri
Kategorija:Ar Tautu Draudzības ordeni apbalvotie
Kategorija:Ar Tēvijas Kara ordeni apbalvotie
Kategorija:Odesā dzimušie